Flandy Limpele og Vita Marissa vandt i kvartfinalerne 21-14, 21-19 over Hyo Jung Lee og Yong Dae Lee, Korea. Det indonesiske par har vundet sine tre kampe i Hong Kong i to sæt. I semifinalerne skal Flandy Limpele og Vita Marissa møde landsmændene Liliyana Natsir og Novo Widianto. Det er anden uge i træk, at de to indonesiske par møder hinanden i en Super Series-turnering. Flandy Limpele og Vita Marissa har revanche til gode. I damesingle blev kvartfinalerne endestationen for VEB's Tracey Hallam. Hun tabte 14-21, 15-21 til den fjerdeseedede kineser, Lan Lu.

Opsummering:
Vendsyssel Elite Badmintons Flandy Limpele har kvalificeret sig til semifinalerne i Hong Kong Super Series.